Diari Oficial de la Generalitat Valenciana


Sumari del DOGV 9741, del 07-12-2023 (2023/12326)

RESOLUCIÓ de 30 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedixen les ajudes econòmiques destinades a entitats locals per a desenvolupar programes que fomenten la igualtat entre dones i homes i/o la inserció laboral de les dones, en l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12140


Data del document
:   30-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 30 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedixen les ajudes econòmiques destinades a entitats locals per a desenvolupar programes que fomenten la igualtat entre dones i homes i/o la inserció laboral de les dones, en l'exercici 2023. [2023/12571]  
  
Mitjançant la Resolució de 19 de desembre de 2022, de la Vicepresidència i Conselleria d'Igualtat i Polítiques Inclusives (DOGV 9497/26.12.2022), es van convocar les ajudes econòmiques destinades a entitats locals per a desenvolupar programes que fomenten la igualtat entre dones i homes i/o la inserció laboral de les dones, per a l'exercici 2023.  
La comissió de valoració, constituïda de conformitat amb el que establix l'article 7.2 de l'Ordre 10/2019, de 31 d'octubre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores que regiran el procediment de concessió d'ajudes econòmiques destinades a entitats locals per a desenvolupar programes que fomenten la igualtat entre dones i homes i/o la inserció laboral de les dones, es va reunir el dia 25 de maig de 2023 i va elevar proposta de resolució a la directora general segons el contingut de l'acta subscrita per totes les persones integrants de la comissió.  
  
L'article 7.5 de les bases reguladores d'aquests subvencions delega en la persona titular de la direcció general amb competències en dones i igualtat de gènere la resolució de les sol·licituds presentades; per això, fent ús de la facultat conferida, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
a) Denegar els expedients següents, ja que l'entitat sol·licitant no pot ser beneficiària de la subvenció segons el subjecte o l'objecte de la convocatòria.  
  
b) Declarar desistides de la sol·licitud les entitats que s'indiquen a continuació per no haver atés el requeriment d'esmena, de conformitat amb el que establix l'article 6.3 de les bases reguladores.  
c) Denegar l'expedient presentat per l'entitat que s'indica a continuació, ja que, una vegada esmenat el requeriment, es comprova que no complix els requisits establits pels motius següents.  
d) Excloure'n els expedients relatats a continuació, ja que el resolc sisé, apartat 2, de la Resolució de 19 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen ajudes econòmiques dirigides a entitats locals per a desenvolupar programes que fomenten la igualtat entre dones i homes o la inserció laboral de les dones per a l'exercici 2023, establix que «cada entitat pot presentar una única sol·licitud dirigida a realitzar un sol programa» i els expedients estan duplicats, és a dir, són idèntics a un altre expedient que ha sigut valorat.  
e) No subvencionar els programes dels expedients presentats per les entitats que s'indiquen a continuació, ja que els projectes de les entitats que s'indiquen a continuació no han aconseguit la puntuació mínima exigida en el resolc 9é.4 de la convocatòria, 55 punts:  
  
Tercer. Projectes subvencionats  
Concedir una subvenció a les entitats que s'indiquen a continuació, per l'import total de 562.458,09 euros, amb càrrec al programa 323.10 «Igualtat de gènere, línia de subvenció S5241000 del pressupost de la Generalitat 2023 entre les sol·licituds presentades dels programes de l'apartat a i b de l'article 1.2 de les bases reguladores.  
La quantia destinada a cada tipus de programa ascendix a 474.311,67 euros per a programes de foment d'igualtat i 88.146,42 euros per a programes de millora d'inserció laboral.  
a) Programes que fomenten la igualtat d'oportunitats entre dones i homes:   
b) Programes formatius o de millora de la inserció laboral de les dones.  
Quart  
De conformitat amb la normativa vigent per a l'exercici 2023, el règim de pagaments de les ajudes regulades en la convocatòria serà el dels que estan dirigits al finançament de programes d'actuació i activitats de serveis socials especialitzats, inclosos els programes dirigits a la promoció d'igualtat d'oportunitats entre dones i homes, recollides en l'article 44.1.c 2n de la Llei 9/2022, de 30 de desembre, de pressupostos de la Generalitat, per a l'exercici 2023 (DOGV 9502, 31.12.2022), que establix els supòsits d'excepció al règim general de lliuraments. A aquest efecte, una vegada concedida l'ajuda, se'n lliurarà immediatament el 100 % de l'import.  
  
  
Cinqué  
L'entitat beneficiària està obligada, tal com establixen les bases reguladores, a fer constar en les publicacions i el material de difusió del programa la col·laboració de la Vicepresidència Segona i Conselleria de Serveis Socials, Igualtat i Habitatge.  
  
Sisé  
L'activitat que fonamenta la concessió de la subvenció l'ha de fer l'entitat beneficiària, de conformitat amb les bases reguladores i amb la convocatòria, com a màxim fins al 31 de desembre de 2023.  
  
  
Seté  
1. Les entitats beneficiàries han de presentar la justificació del projecte subvencionat de manera telemàtica en l'enllaç següent: https://www.gva.es/va/inicio/procedimientos?id\_proc=G19028, seleccionant l'expedient al qual aporten la documentació.  
2. El compte justificatiu de la despesa total ha de presentar-se, com a data màxima, el 31 de gener de 2024. Transcorregut el termini assenyalat per presentar la documentació sense que aquesta s'haja realitzat, es deixarà sense efecte el dret a l'ajuda concedida, amb una resolució prèvia notificada degudament a l'entitat basada en tal incompliment.  
  
  
Contra aquesta resolució, que posa fi a la via administrativa, es podrà interposar potestativament un recurs de reposició davant de la consellera de Serveis Socials, Igualtat i Habitatge en el termini d'un mes, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
València, 30 de novembre de 2023.- La vicepresidenta segona i consellera de Serveis Socials, Igualtat i Habitatge, p. d. (Ordre 10/2019), la directora general d'Igualtat i de l'Institut de les Dones: Davinia Bono Pozuelo.